Езоп
Ястреб, който цвили

Превод от старогръцки: Тодор Сарафов, 1967

chitanka.info

Ястребът имал някога друг глас — пронизителен. Но чул веднъж кон да цвили хубаво и започнал да му подражава. Няколко пъти повторил, но не успял да го наподоби добре; само загубил собствения си глас. Така той нито конския глас усвоил, нито останал с предишния.

Простите и завистливи хора, които завиждат за качества, които не притежават по природа, се лишават и от собствените си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.